OpenLLM-France/wikimedia huggingface dataset:
# Liberty (Oklahoma)

Liberty és un poble dels Estats Units a l'estat d'Oklahoma. Segons el cens del 2000 tenia 184 habitants.

## Demografia

Segons el cens del 2000, Liberty tenia 184 habitants, 63 habitatges, i 52 famílies. La densitat de població era d'11,6 habitants per km².
Dels 63 habitatges en un 41,3% hi vivien nens de menys de 18 anys, en un 66,7% hi vivien parelles casades, en un 11,1% dones solteres, i en un 15,9% no eren unitats familiars. En el 14,3% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,21.
Per edats la població es repartia de la següent manera: un 30,4% tenia menys de 18 anys, un 9,8% entre 18 i 24, un 26,1% entre 25 i 44, un 22,8% de 45 a 60 i un 10,9% 65 anys o més.
L'edat mediana era de 33 anys. Per cada 100 dones de 18 o més anys hi havia 93,9 homes.
La renda mediana per habitatge era de 25.833 $ i la renda mediana per família de 35.625 $. Els homes tenien una renda mediana de 30.781 $ mentre que les dones 26.875 $. La renda per capita de la població era de 12.421 $. Entorn del 9,4% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Liberty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Liberty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Casa Baile

Casa Baile és una casa de Vilac, al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Casa de tipologia tradicional aranesa, amb la façana principal orientada a l'est, a la Plaça de Sant Blai, on hi ha la porta d'entrada renaixentista sota balconada.
Pel darrere, la casa dona a un pati tancat des del que també s'hi té accés pel carrer del centre, per una petita porta amb llinda monolítica amb la següent inscripció: AÑO 1726.
Dins hi ha una petita capella dedicada a la Mare de Déu del Roser.

## Referències

* 1 2 3 «Casa Baile». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Phytotaxa

Phytotaxa, (abreujat Phytotaxa), és una revista internacional per a la publicació ràpida de qualsevol aspecte de la sistemàtica botànica. Es publica una àmplia gamma de temes, però se centra en noves espècies, monografies i flores, revisions, comentaris i qüestions de tipificació. Phytotaxa cobreix tots els grups de plantes cobertes per la CINB (incloses les diatomees, els fongs, les algues, els líquens, les molses, les antocerotes, les hepàtiques i les plantes vasculars), tant vives com fòssils.
Iniciat el 2009 (el primer número va aparèixer l'octubre del 2009), Phytotaxa omple el buit que es crea per altres revistes que no publiquen més nous tàxons, a causa de les seves pobres qualificacions de cites. Aquesta és també la raó de la citació no convencional de noms dels autors dels tàxons. La revista pot publicar ràpidament perquè no té les limitacions de pàgines per exemplar, i permet les grans obres i les descripcions de les espècies que apareixen amb facilitat. Està dirigit per un equip internacional d'especialistes que actuen com a editors per al seu grup d'especialistes de les plantes. Phytotaxa no té fins de lucre i els científics editors treballen de forma voluntària. Els autors tenen l'opció de publicar en accés obert i això es recomana encaridament.

## Abstracció i indexació

La revista està resumida i indexada a Science Citation Index Expanded, Current Contents/Agriculture, Biology and Environmental Sciences i BIOSIS Previews.

## Vegeu també

* Zootaxa

## Referències

* ↑ a Tropicos
* ↑ Christenhusz, M.J.M.; Fay, M. F.; Lumbsch, T.; Monro, A.; Vorontsova, M.; Zhang, Z.-Q. (en anglès) A new international journal for rapid publication of botanical taxonomy, 1, 20-10-2009, pàg. 1–2. DOI: 10.11646/phytotaxa.1.1.1.
* ↑ «Master Journal List». Intellectual Property & Science. Thomson Reuters. Arxivat de l'original el 2017-09-26. [Consulta: 27 octubre 2021].

## Enllaços externs

* Phytotaxa - Lloc web oficial Phytotaxa Sitio Web]
* a IPNI
# Vuillery

Vuillery és un municipi francès, situat al departament de l'Aisne i a la regió dels Alts de França. L'any 2007 tenia 31 habitants.

## Demografia
### Població

El 2007 la població de fet de Vuillery era de 31 persones. Hi havia 16 famílies de les quals 4 eren unipersonals (4 homes vivint sols), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 15 habitatges, 13 eren l'habitatge principal de la família, 1 era una segona residència i 1 estava desocupat. Tots els 15 habitatges eren cases. Dels 13 habitatges principals, 12 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 3 en tenien tres, 3 en tenien quatre i 6 en tenien cinc o més. 10 habitatges disposaven pel capbaix d'una plaça de pàrquing. A 6 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vuillery el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 17 persones, 15 eren actives i 2 eren inactives. De les 15 persones actives 14 estaven ocupades (8 homes i 6 dones) i 1 aturada (1 dona i 1 dona). De les 2 persones inactives 1 estava jubilada i 1 estava estudiant.

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vuillery a l'INSEE.
* Évolution et structure de la population Fitxa amb el detall de dades de Vuillery a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Glam metal

El glam metal és una derivació del heavy metal i es va inspirar en el glam rock de la dècada de 1970. Segons Deena Weinstein, Abraham De Blas i altres crítics de l'escena, el hair-metal i el glam metal no són el mateix. Segons ells el primer és un terme despectiu per referir-se als grups que ostenten pentinats crepats, mentre que el segon fa referència a les bandes que utilitzen maquillatge i roba recarregada amb certa intenció d'ambigüitat sexual.
El glam metal va estar influenciat en imatge pel glam rock original dels anys 70 com David Bowie, Kiss, New York Dolls o Alice Cooper, sorgeix a finals dels setanta a Los Angeles. Va tenir molta popularitat durant tota la dècada de 1980 i principis dels 90. Algunes de les seves bandes més representatives van ser Mötley Crüe, Bon Jovi, Twisted Sister, Whitesnake, Poison, Ratt, Europe, W.A.S.P i Stryper.

## Enllaços externs

* Pàgina sobre Glam Metal
# Jaume Magre i Ubach

Jaume Magre i Ubach (Cervera, Segarra, 1890 - Lleida, 1966) fou un polític republicà català. Abans de la proclamació de la Segona República Espanyola va estar vinculat a la Unió Republicana i presidí la Joventut Republicana de Lleida a Cervera. Després de la Conferència d'Esquerres de 1931 va ingressar a ERC i en fou elegit diputat per Lleida a les eleccions al Parlament de Catalunya de 1932. Al Parlament de Catalunya participà en les comissions d'obres públiques, peticions i justícia i dret. Poc abans d'acabar la guerra civil espanyola,el desembre de 1938, es va exiliar a França, d'on va tornar el 1948. Es va establir aleshores a Lleida.

## Enllaços externs

* Biografia
* Jaume Magre Arxivat 2015-02-25 a Wayback Machine. a memòriaesquerra.cat Arxivat 2015-03-11 a Wayback Machine.
# Barranc de l'Estany Tort

El barranc de l'Estany Tort és un barranc del terme municipal de l'Ametlla de Mar, en el Baix Ebre.
S'origina en el lloc de Punta Calda, a los Presseguers, al sud-oest del Mas de Canyeco, des d'on davalla cap al sud-est per un sector agrari molt pla. Passa al nord-est del Mas de Tomàs, deixa al sud-oest la partida de la Cova del Duc i el Mas d'Eusébio, i assoleix l'extrem meridional de la Finca de l'Enganxat. Passa pel nord del Mas del Pla i pel sud de Casa de Fortera i del Mas de Guzman, travessa la carretera N-340 i, en aquell moment, es perd, malgrat que la seva conca continua marcada en el territori. Al cap d'un darrer tram per zona en vies d'urbanització, travessa l'autopista de peatge E-15/AP-7, després les vies del Ferrocarril de Barcelona a Tortosa travessant la partida de lo Llop Marí, supera el Camí de les Tres Cales i s'aboca a migdia de la Cala Nova, a la Platja de l'Estany Tort, a la cala anomenada Cala Nova.
A la desembocadura es forma una llacuna litoral, a la part posterior de la platja, on s'hostatgen nombroses espècies endèmiques, especialment insectes i cargols, així com el samaruc, peix en perill crític d'extinció. Aquesta llacuna havia anat perdent la làmina d'aigua, i el 2012 es trobava totalment reblerta de sediments i matèria orgànica, pel que s'hi efectuà una operació de recuperació i manteniment. El 2020 es tornà a actuar pels danys ocasionats pel temporal Gloria.

## Referències

* ↑ «barranc de l’Estany Tort». Gran Enciclopèdia Catalana. [Consulta: 14 maig 2023].
* ↑ «L'Estany Tort». catalunya.com. [Consulta: 14 maig 2023].
* ↑ «Platja de l'Estany Tort». Paisatges Vius.
* ↑ «La llacuna de l’Estany Tort, afectada pel temporal». La Cala RTV, 07-02-2020.

## Enllaços externs

* Institut Cartogràfic de Catalunya; cal fer un pas d'aproximació
# Casa Badó (l'Arboç)

La Casa Badó és una obra de l'Arboç (Baix Penedès) inclosa a l'Inventari del Patrimoni Arquitectònic de Catalunya.

## Descripció

L'edifici està molt modificat. La façana antiga correspon actualment a un dels laterals de la casa. L'actual façana té una fisonomia totalment nova. L'antiga façana presenta una portalada d'arc de mig punt feta amb pedra, actualment tapiada. També hi podem veure una sèrie de finestres de diferents mides. Destaquen uns arcs de mig punt a l'interior i a la paret del darrere de l'edifici.

## Referències

* ↑ «Casa Badó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Vuit

El vuit o huit és el nombre natural que segueix el set i que precedeix el nou. S'escriu 8 en xifres àrabs, VIII en les romanes i 八 en les xineses. L'ordinal corresponent és vuitè/vuitena (al País Valencià, octau/octava i huité/huitena). El quantitatiu és vuit (En tinc vuit). L'agrupament és octet. El múltiple és òctuple. El divisor és un vuitè/vuitena part.
El prefix que el designa és octo-.
Ocurrències del vuit:
* És el nombre atòmic de l'oxigen.
* Inclinat és el símbol de l'infinit.
* És el nombre de la sort per al poble xinès.
* Són vuit els pasos que cal seguir en el budisme per assolir el nirvana.
* Designa el signe del zodíac de l'escorpí.
* És la xifra inscrita a la bola negra del billar.
* Representa el mes d'agost.
* Els anys de l'EGB.
* Hi ha vuit bits en un byte.
* Indica poder a la numerologia occidental.
* Designa l'any 8 i el 8 aC.

## Referències

* ↑ «octau». Diccionari normatiu valencià. Acadèmia Valenciana de la Llengua.
# Dia Internacional de la Visibilitat Transgènere

El Dia Internacional de la Visibilitat Transgènere és una commemoració anual que té lloc el 31 de març, dedicada a la celebració de les persones trans i la sensibilització en contra de la discriminació cap a les persones trans a tot el món, com ara la causada per la transfòbia i el feminisme radical transexcloent (FRTE). La festivitat va ser fundada per l'activista transgènere de Michigan Rachel Crandall en 2009 com una reacció a la falta de dies de festa LGTBI que celebrin la visibilitat de les persones trans, ja que l'única commemoració coneguda centrada en les persones transgènere era el Dia Internacional de la Memòria Transexual, que recorda a les persones transgènere víctimes de delictes d'odi, però no reconeix ni celebra la visibilitat dels membres vius d'aquesta comunitat.
En 2014, la festa va ser observada pels activistes a tot el món.
En 2015, moltes persones transgènere participaren en una campanya de les Mitjans de comunicació social com Facebook, Twitter, Tumblr i Instagram. Els participants postejaren selfies, històries personals i estadístiques referents a problemes de persones transgènere, així com altres continguts dirigits a augmentar la concienciació i incrementar la visibilitat.

## Referències

* ↑ Burns, Katelyn. «The rise of anti-trans "radical" feminists, explained» (en anglès). Vox, 05-09-2019. [Consulta: 31 març 2020].
* ↑ Mayhem, Kristina «TG Activist — Rachel Crandall». Transgender Forum, 2014 [Consulta: 21 maig 2019].
* ↑ «31 de març, Día Internacional de la Visibilidad Trans - Revista Clóset Chile». www.revistacloset.cl. Arxivat de l'original el 2018-04-02. [Consulta: 1r abril 2018].
* ↑ «Trans* Education & Advocacy Protest RTE March 31st». Gaelick, 2014 [Consulta: 21 maig 2019].
* ↑ «The SSP stands in solidarity with trans* people across Scotland & the world today». Scottish Socialist Party. [Consulta: 21 maig 2019].
* ↑ «These Trans People Are Taking Selfies To Celebrate Transgender Day Of Visibility». BuzzFeed, 2015 [Consulta: 21 maig 2019].
# Eleccions a Letònia

Les Eleccions a Letònia donen informació sobre els resultats electorals a la República de Letònia.
A nivell nacional s'elegeix una legislatura. El Saeima o parlament consta de 100 membres, escollits per a un mandat de quatre anys per representació proporcional amb un llindar del 5% i s'aplica per assignar els escons el Mètode Sainte-Laguë. Les eleccions parlamentàries se celebren el primer dissabte d'octubre.
A nivell local, Letònia escull els consells municipals, que consten de 7 a 60 membres, d'acord amb la mida del municipi, també per representació proporcional i per a un mandat de quatre anys.
Letònia té un sistema multipartidista, amb nombrosos partits polítics en què cap dels partits té sovint l'oportunitat de prendre el poder per si sol, i per tant, han de treballar entre si per formar governs de coalició.

## Eleccions parlamentàries del 2014

Resultats de les eleccions del 4 d'octubre de 2014 per a renovar el Parlament de Letònia (Saeima)
| Partits i coalicions | Partits i coalicions | Vots | % | Escons | Canvi |
| | Partit Socialdemòcrata "Harmonia" (Sociāldemokrātiskā Partija „Saskaņa”) | 209,887 | 23.00 | 24 | +7 |
| | Unitat (Letònia) (Vienotība) | 199,535 | 21.87 | 23 | +3 |
| | Unió de Verds i Agricultors (Zaļo un Zemnieku savienība) | 178,210 | 19.53 | 21 | +8 |
| | Aliança Nacional (Nacionālā Apvienība) | 151,567 | 16.61 | 17 | +3 |
| | Per Letònia des del Cor (No sirds Latvijai) | 62,521 | 6.85 | 7 | |
| | Associació Letona de Regions (Latvijas Reģionu Apvienība) | 60,812 | 6.66 | 8 | |
| Total | Total | 916,469 | 100.0 | 100 | |

## Referèndums

La Constitució de Letònia proscriu un referèndum per a cinc propòsits:
* revocar el Parlament (article 14)
* adherir-se a la Unió Europea (article 68)
* acceptar canvis substancials en les condicions relatives a la pertinença a la Unió Europea -si així ho sol·licita el 50% del Parlament- (article 68)
* acceptar la legislació suspesa pel President (article 72)
* esmenar la Constitució o l'adopció d'una llei (article 78)
S'han realitzat tretze referèndums a la història de Letònia, quatre en el període de 1923 a 1934 i nou des de 1991 a 2012.

## Referències

* ↑ «12 th Saeima Elections» (en anglès). Balsis Rezultati 2014.
* ↑ «The Constitution of the Republic of Latvia» (en anglès). Arxivat de l'original el 2018-12-21. [Consulta: 18 març 2015].

## Vegeu també

* Sistema electoral
* Llista electoral
* Diputat de llista

## Enllaços externs

* Fitxer Adam Carr's Election
* Partits i Eleccions a Europa
# Glamorous (cançó de Fergie)

Glamorous és el tercer senzill de l'album de la Fergie, de nom The Dutchess. La cançó té una durada de 4m 06s, i és d'estil R&B/Hip-Hop.
És un duet amb el raper Ludacris, i a la cançó la Fergie parla de com era abans(més pobra, més senzilla), i que ara viu una vida glamurosa, i li agrada, però a vegades troba a faltar aquella vida, tot i que no canviaria res del que té ara. A més sap que tot això li ho deu als fans, i els dona les gràcies per haver-li donat la possibilitat de viure una vida així.
Sembla que aquesta cançó segueix el camí dels dos primers singles cap al camí de l'èxit al Hot 100 de Billboard, ja que a la cinquena setmana ha fet un salt de la posició 31 a la 9 (ha entrat al top10 en 5 setmanes), i encara que hagi caigut en picat a la sisena setmana, per causa que l'entrega dels gramis ha ajudat que els guanyadors i nominats venguessin més discos, també ho ha fet pels singles i descàrregues, amb la conseqüència de què Glamorous ja no està entre les 25 cançons més descarregades dels EUA, i tampoc surt al Top 40 de la World Chart, mentre la setmana passada estava al lloc 25 debutant amb 95000 punts (descàrregues, radio, vendes físiques i un 2% de votació de la gent). Ja ha superat els 2.360.000 de senzills als EUA.
A la setmana d'arribar al Top 10 de Billboard, el van treure com a descàrrega per augmentar les vendes del disc, cosa que va passar perquè el disc en les 2 setmanes en què no estava la cançó com a descàrrega digital va pujar del 20 al 13 i del 13 a l'11 dels discos més venuts dels EUA. Dues setmanes després la van tornar a posar com a descàrrega digital, i després d'haver caigut al 33 i al 55 del Hot 100 (una de les caigudes més grans des del Top 10), ha pujat del 55 al 8, superant inclos la seva posició màxima que havia estat el número 9, amb unes vendes de gairebé 130.000 senzills i descàrregues.
A Lituània i Letònia ha arribat als lloc nº1 i nº2 respectivament (Airplay), i ja es veu que anirà sent un èxit per molts llocs per on passi, si li fan bona promoció. Al conjunt de tots els països on s'ha llançat, suma més de 4.300.000 senzills venuts de Glamorous, el qual és un èxit equiparable pels aconseguits per London Bridge i Fergalicious.
Sorprenentment Glamorous ha entrat a la llista de singles de Regne Unit només amb descàrregues digitals, perquè el video i senzill oficial surten pel març. Ha arribat al UK Top 75 Singles a la posició 6 de vendes conjuntes entre senzills físics i descàrregues legals.

## Posicions a les llistes

* 1 EUA (2 setmanes), Malta
* 2 Polònia
* 4 UWC, Àsia
* 5 Irlanda, Rússia
* 6 Regne Unit, Lituània, Eslovàquia, Europa
* 7 Xipre, Finlàndia, Eslovènia, Bulgària
* 11 Estònia
* 12 European Downloads
* 16 Alemanya
* 17 Letònia
* 18 Canadà
* 19 Bèlgica
* 32 Àustria
* 36 Brasil
* 59 Suècia

## Referències

* ↑ Mediatraffic.de
Viccionari
# Bellflower (Missouri)

Bellflower és una població dels Estats Units a l'estat de Missouri. Segons el cens del 2000 tenia 427 habitants.

## Demografia

Segons el cens del 2000, Bellflower tenia 427 habitants, 140 habitatges, i 105 famílies. La densitat de població era de 299,8 habitants per km².
Dels 140 habitatges en un 48,6% hi vivien nens de menys de 18 anys, en un 55,7% hi vivien parelles casades, en un 13,6% dones solteres, i en un 25% no eren unitats familiars. En el 17,1% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,48.
Per edats la població es repartia de la següent manera: un 39,1% tenia menys de 18 anys, un 6,3% entre 18 i 24, un 29% entre 25 i 44, un 18% de 45 a 60 i un 7,5% 65 anys o més.
L'edat mediana era de 31 anys. Per cada 100 dones de 18 o més anys hi havia 103,1 homes.
La renda mediana per habitatge era de 33.594 $ i la renda mediana per família de 33.958 $. Els homes tenien una renda mediana de 26.875 $ mentre que les dones 16.354 $. La renda per capita de la població era d'11.257 $. Entorn del 10,5% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellflower». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Bellflower». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# 5mujeres.com

5mujeres.com és un espectacle teatral, idea de José Miguel Contreras, amb diversos autors, produït per Globomedia i estrenat el 21 d'agost de 2002 al Palau Euskalduna de Bilbao. Des del 19 de setembre va començar a representar-se al Teatro Alcázar de Madrid. L'obra es va mantenir en cartell prop de dos anys, fins al 16 de maig de 2004, amb 530 funcions i mig milió d'espectadors, iniciant llavors una gira per la resta d'Espanya.

## Argument

Continuació natural i rèplica de l'obra 5hombres.com, es tracta de cinc monòlegs, representats per cinc actrius diferents, en línia amb la mecànica del programa de televisió El club de la comedia. En les seves al·locucions, les dones parlen de tot allò que els preocupa i, especialment, la seva relació amb els homes, cadascuna des d'una edat, una psicologia i una experiència vital diverses.

## Repartiment

* Pilar Bardem, Beatriz Carvajal, Llum Barrera, Toni Acosta i Nuria González amb Ana Milán i Marta González de Vega com a fil conductor, en la seva estrena a Bilbao i Madrid, amb algunes substitucions posteriors (Eva Hache, Carmen Machi). A Barcelona es va estrenar el 20 de febrer de 2003 amb el següent repartiment: Neus Sanz, Anna Maria Barbany, Rosa Boladeras, Montse Pérez i Carmen Machi. En la gira de 2004 per diferents ciutats es van anar incorporant noves actrius com

## Referències

* ↑ Pilar Bardem y Beatriz Carvajal, protagonistas de 5mujeres.com El Mundo. 24 de mayo de 2002. Vist el 18 de enero de 2011
* ↑ 5mujeres.com se despide del Alcázar y emprende gira El País. 15 de mayo de 2004. Visto el 18 de enero de 2011
* ↑ Todo por la taquilla La Vanguardia. 23 de febrero de 2003. Visto el 18 de enero de 2011

## Enllaços externs

* Fitxa tècnica
# Matró de Pitana

Matró de Pitana (en llatí Matron, en grec antic Μάτρων) fou un famós escriptor de paròdies sobre Homer, natural de Pitana. Probablement era contemporani d'Hegemó de Tassos, i devia viure al final del segle V aC i començaments del segle iv aC, i en tot cas abans del 362 aC.
Ateneu l'anomena algunes vegades Ματρέας (Matrees), però és un error del transcriptor, perquè Matrees era un altre personatge. Ateneu reprodueix un llarg fragment d'un poema seu on descrivia una festa atenenca que paròdia l'inici de la Ilíada. També el menciona Eustaci d'Epifania.

## Referències

* ↑ Matron of Pitana a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 973